UNkosazana Jestina Mukoko Labasekli BeMDC Babuyiselwa Entolongweni
Umthethwandaba kaMantshi unqume ukuthi abantu laba babesezandleni  zomthetho, okuyinto ecunule kakhulu ibandla leMDC kanye labenhlangan
Umqondisi wenhlanganiso yeZimbabwe Peace ProjectuNkosazana Jestina Mukoko labasekeli beMDC abalitshumi lasikhombisa babuyiselweentolongweni ngoLwesibili ngemva kwesinqumo somthethwandaba kamantshiesokuthi babuyiselwe ezandleni zomthetho. Isinqumo sikamantshi uCatherine Chimanda sicunule kakhulu amagqwetha emela laba bantu, inhlanganiso ezizimeleyoezilwela ilungelo loluntu kanye lebandla leMDC. UMukoko labasekeli beMDC laba,bona abetheswa icala lokuqhuba imisebenzi yobuhlamuki kanye lokufuna ukugenqulauhulumende kaMongameli Mugabe babotshwe nyakenye kodwa bakhululwa ngoMbimbithongemva kokuhlawuliswa imali yesibambiso, i bail. Ababotshiweyo laba bahle basiwaejele leChikurubi. Embikweni eliwethule namuhla emini iceleleMDC elikhokhelwa nguMnu Morgan Tsvangirai lisole kakhulu isenzo lesi lisithi lokhu kufaka uhulumende womanyanoengozini enkulu. UMugabe yena uhlangane lenhloko kahulumende uMnu Morgan Tsvangirai kanye lomsekeli wakhe uMnu Arthur Mutambara namuhla bekhulumisanangodaba lwabo Mukoko lolu kanye lokunye okulokhu kulenga kusivumelwano sikahulumende womanyano. Umphathintambo obona ngokwenzakala emawofisini kaTsvangirai uMnu Gorden Moyo uthi emhlanganweni lo abathathu laba bavumelane ukuthibabize umphathintambo wezemithetho uMnu Patrick Chinamasa ukuthiazechasisa ngodaba lokubotshwa kwabomukoko. Amagqwetha abantu laba, abagoqelauMnu Kisimusi Dlamini, Shadreck Manyere loMnu Ghandi Mudzingwa, ahle agijimelaemthethwandaba weHigh Court akhweza isicelo ephikisa isinqumo sokubotshwakwabo. I High Court izahluza loludaba ngoLwesine. Elinye lamagqwetha amelauMukoko labanye bakhe uMnu Harrison Nkomo usole kakhulu isehlakalo lesi. Ingcwethi ehlaziya ezombusazwe uMnu Brilliant Mhlanga uthiokwenzakalayo kuveza ukuthi ngempela ibandla leZanu PF yilo elilokhuliphethe intambo zombuso laloba sokulohulumende womanyano.